CELEX: 62019TN0161
Language: da
Date: 2019-03-11 00:00:00
Title: Sag T-161/19: Sag anlagt den 11. marts 2019 — Deutsche Telekom mod Parlamentet og Rådet

20.5.2019   
            
            
               DA
            
            
               Den Europæiske Unions Tidende
            
            
               C 172/37
            
         
      Sag anlagt den 11. marts 2019 — Deutsche Telekom mod Parlamentet og Rådet
      (Sag T-161/19)
      (2019/C 172/51)
      Processprog: engelsk
      
         Parter
      
      
         Sagsøger: Deutsche Telekom (Bonn, Tyskland) (ved advokaterne F. González Díaz, B. Langeheine og J. Blanco Carol)
      
         Sagsøgte: Europa-Parlamentet og Rådet for Den Europæiske Union
      
         Sagsøgerens påstande
      
      
                  —
               
               
                  Det fastslås, at annullationssøgsmålet kan antages til realitetsbehandling.
               
            
                  —
               
               
                  Artikel 50 i Europa-Parlamentets og Rådets forordning (EU) 2018/1971 (1) annulleres.
               
            
                  —
               
               
                  Europa-Parlamentet og Rådet for Den Europæiske Union tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Med det første anbringende gøres gældende, at den anfægtede forordnings artikel 50 er ugyldig, idet artikel 114 TEUF ikke udgør et retsgrundlag.
               
            
                  2.
               
               
                  Med det andet anbringende gøres gældende, at den anfægtede forordnings artikel 50 er i strid med subsidiaritetsprincippet og ikke er begrundet.
               
            
                  3.
               
               
                  Med det tredje anbringende gøres gældende, at den anfægtede forordnings artikel 50 er i strid med proportionalitetsprincippet og ikke er begrundet.
               
            
                  4.
               
               
                  Med det fjerde anbringende gøres gældende, at den procedure, der blev fulgt ved vedtagelsen af den anfægtede forordnings artikel 50, var i strid med principperne om bedre regulering.
               
            
                  5.
               
               
                  Med det femte anbringende gøres gældende, at den anfægtede forordnings artikel 50 begrænser sagsøgerens ejendomsret og ret til fri erhvervsudøvelse.
               
            
         (1)  Europa-Parlamentets og Rådets forordning (EU) 2018/1971 af 11.12.2018 om oprettelse af Sammenslutningen af Europæiske Tilsynsmyndig heder inden for Elektronisk Kommunikation (BEREC) og Agenturet for Støtte til BEREC (BEREC-kontoret), om ændring af forordning (EU) 2015/2120 og om ophævelse af forordning (EF) nr. 1211/2009 (EUT L 321 af 17.12.2018, s. 1).